شه‌فه‌ق نیوز/ جانشین فه‌رهه‌نگی ئرشاد
ئسڵامی ئیلام، هشاره‌ی کرد وه بانگه‌چڕی کردن ئه‌ڕا خه‌ڵات ئه‌ده‌بی ئیلام  و وت: ده ئی ده‌وره نزیکه‌ی سه‌د کار کوردی له
شاعره‌یل و نویسه‌ره‌یل ئیلامی به‌شداری دریان.
یوونس قه‌یتانی هه‌مجا وت: ئی جه‌شنواره
وه هامکاری و تێکوشان بنگه‌ی ئه‌ده‌بی "واران" ده ئیلام خریاگه‌سه رێ و
هێمێداریمن ک ببێگه چین خه‌یرێ تا نویسه‌‌ره‌یل و شاعره‌یل و ئه‌دیبه‌یل ئیلامی بنیشنه
ده‌منێشت یه‌ک و یه‌که‌و بگرن و نمامه‌یل ئیلامی له گه‌پتره‌یله هووکاره‌ی رێ و ره‌وه‌ن
کار خاس و شیکاری ببن.
ئه‌و ده‌س ‌دۊماجار وت: ئه‌ڕا ئی کاره،
کتاوه‌یلێ ک ده نامه‌ین ساڵه‌یل 2011 تا 2020 ده بوار شێعر و داستان و ئه‌ده‌بیات
و زاڕووانه چاپ کریانه، گریانه وه‌ر چه‌م و وه‌رد یه‌کتره‌کی داو دریان.
به‌ش تایبه‌تی ئی جه‌شنواره شێعرخوه‌نین
مه‌جازی نمام و نوونمامه‌یل شێعر کوردی ده ئیلامه.
